Man vas ná wrede aanval op Alexandria-boer | Maroela Media
Die goedere waarop daar beslag gelê is. Foto: Verskaf.
Kapt. Mali Govender, woordvoerder van die polisie, het gesê die man is tans in aanhouding.
Die polisie het die gemeenskap bedank vir hul bystand en die inligting wat hulle verskaf het.
“Ons ondersoek gaan voort en enigiemand met bykomende inligting kan kapt. Leon Els by 0833870749 in kennis stel.
Govender het bygevoeg dat daar op verskeie klere-items asook die slagoffer se selfoon beslag gelê is.
Alle bewysstukke sal vir verdere forensiese ontleding gestuur word.
Die verdagte sal Maandag in die Alexandria-landdroshof verskyn.
Brent McNamara, voorsitter van die Alexandria-landbouvereniging, het sy dank aan die polisie betuig vir die manier waarop hulle hierdie ondersoek aangepak het.
Maroela Media het vroeër berig die vereniging het ŉ beloning van R50 000 aangebied vir die opsporing van ŉ handwapen en vir enige inligting wat kan lei tot die suksesvolle vervolging van die mens(e) wat verantwoordelik was vir die aanval op Scheepers.
Maroela Media het vroeër berig Scheepers, is omstreeks 09:00 die oggend na ŉ hospitaal in Port Alfred gehaas voordat hy na die hospitaal in Port Elizabeth oorgeplaas is. Ian Cameron, hoof van gemeenskapsveiligheid by AfriForum, het vroeër gesê Scheepers is erg aangerand, vasgebind en “vir dood agtergelaat”.
Wonder of die inhegtenisname sou gebeur sonder die beloofde beloning.
My gedagtes ook.
Oud boervrou · 12 maande gelede
Toemaar, moenie opgewonde daaroor raak nie – hy gaan borgtog van ‘n paar rand kry want sy familie gaan hom kwansuis nodig kry…. Sterkte vir die slagoffer se familie.
Dit is baie goeie nuus maar hou gaan dit nou met Mnr. Scheepers? Ek kan net bid, hoop en vertrou dat daar alreeds beterskap is. Hulle is so `n pragtige gesin.
Hoe interessant, sodra geld betrokke is …. word die skuldige gevang ….. en geen beloning…. geen arrestasies 😲
Alete Muller · 12 maande gelede
Maak seker hy ‘ontsnap’ nie weer!
Vir my ook vreemd dat mense net wil bydrae as daar geld gegee word…ai
Johann van Cullinan · 12 maande gelede
Maak nou nie saak of daar beloning by betrokke was nie, feit is die hele gemeenskap het saamgestaan, en ek glo daar sal geregtigheid geskied.
BANG JAN SE VROU · 11 maande gelede
Ek lees van verskeie witmense wat daagliks aangerand en doodgemaak word. Gebeur sulke goed nie met anderskleuriges nie, want ons sien niks in die media daarvan nie.